ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
8 ก.ย. 2559

สรุปตลาดภาคเช้า
ตลาดภาคเช้าปิดปรับตัวลดลงแรงต่อเนื่องอีกวัน (-19.12 จุด) และเป็นการปรับตัวลดลงมากกว่าตลาดหุ้นรอบบ้าน แม้ตลาดจะมีปัจจัยบวกจากต่างประเทศค่อนข้างมากโดยเฉพาะประเด็นการปรับขึ้นดอกเบี้ยสหรัฐที่อาจจะยังไม่เกิดขึ้นในช่วงเวลาเร็วๆนี้ โดยกลุ่มที่ปรับตัวลดลงแรงคือกลุ่มรับเหมาก่อสร้างที่ลงไปกว่า 3% ส่วนปริมาณการซื้อขายค่อนข้างหนาแน่นที่ระดับ 3.8 หมื่นล้านบาท
 
แนวโน้ม ภาคบ่าย
 
คาดดัชนีช่วงบ่ายยังอยู่ในแดนลบ แต่หากสามารถยืนเหนือระดับแนวรับที่ 1464 จุดได้ คาดว่าช่วงท้ายตลาดจะมีแรงซื้อกลับเข้ามาได้ (แต่เป็นลักษณะการรีบาวระยะสั้นๆเท่านั้น)   ทั้งนี้การปรับลดลงครั้งนี้แนะนำให้หาจังหวะทยอยสะสมหุ้นที่มีประเด็นบวกเฉพาะตัวอย่างธุรกิจที่เกี่ยวข้องกับเนื้อไก่อย่าง CPF, GFPT ที่คาดว่าผลประกอบการในช่วง 3Q59 จะยังเห็นการเติบโตได้ต่อเนื่อง หรือหุ้นในกลุ่มพลังงานตามราคาน้ำมันดิบที่ปรับตัวเพิ่มขึ้น
 
วิเคราะห์ทางเทคนิค
ASIAN
ราคาปิด 4.22 บาท
แนวรับ 4.18 บาท
แนวต้าน 4.40 บาท
แนว cut หากราคาหุ้นมีโอกาสหลุด 4.14 บาท
กราฟ ASIAN(week)  ไต่ระดับเป็นแนว side way up  และราคาล่าสุดอยู่ในแนว support  มี Stoch เกิด buy signal ใกล้ Oversold  ดังนั้นมีโอกาสเดินหน้าในระยะ week แบบ w-shape ซึ่งมีเป้าหมาค่อนข้างกว้าง  โดยต้านแรกที่ 4.40 บาท จากนั้นอาจกระโดดไป 5.50 บาทเลย
 
เด็กแนว
NCL จัดเป็นหุ้นเล็กทำ logistic หนึ่งเดียวที่ยังเหลือรอดให้นักลงทุนได้เก็งกำไร เพราะหุ้นตัวอื่นๆ ในกลุ่มโดนคดีแดงไปเรียบร้อยโรงเรียน cash balance กันหมดแล้ว และก็ถือว่า NCL มีข่าวเข้ามาต่อเนื่อง แม้ในแง่ของผลกำไรบริษัทยังเพิ่งเริ่ม start แต่ story ล้ำหน้าไปแล้ว ปัจจัยทีทำให้พื้นฐานเปลี่ยนคือการยกเลิกท่าเรือระนองที่บริษัทเคยรับภาระช่วยงานชาวบ้านเมื่อ 3 ปีก่อนทำให้ต้องเจอปัญหาขาดทุน ตอนนี้ตัดทิ้งไปแล้วเมื่อต้นปี 59 และเริ่มหันไปหาพันธมิตรมากขึ้นโดยเมื่อปลาย Q1 เซ็นต์สัญญาร่วมธุรกิจกับสิงคโปร์เจ้าใหญ่ด้านตู้คอนเทนเนอร์  ขนส่งระหว่างประเทศ  และผูกสัญญาแต่เพียงเจ้าเดียว นอกจากนี้ยังร่วมกันทำ leasing container อีกด้วย  ใครมาเช่าตู้คนส่งก็ขอกู้บริษัทได้เช่นกันตั้งเป้าพอร์ทสินเชื่อนี้เติบโตสูง
ส่วนแผน 5 ปีจะกระจายตัวให้ทั่ว AEC เป้าหมายรายได้หมื่นล้านเลยว่างั้น  นั่นหมายความว่าบริษัท turnaround แล้ว  และจะพ้นการขาดทุนอย่างอดีตโดยสิ้นเชิง ล่าสุดมีข่าวว่าจะไป takeover บริษัทขนส่งบางแห่งในประเทศซึ่งเตรียมเปิดตลาดใหม่ๆ ให้จับตาดู ด้านกราฟมีนัยยะสำคัญบางสิ่งที่ต้องเฝ้าดู คือโวลุ่มสะสมโตแปลกๆ ในรอบเดือน และ Stoch มี Divergece เชิงบวก  ประกอบกับแท่งเทียนกำลังยกฐานตัดผ่านแนว Down trend แล้ว  ถ้าผ่าน 2.50 บาทเมื่อไร มีแววแรงระเบิดระเบ้อ